Հուլիսի 19-ին ադրբեջանական ԶԼՄ-ները, վկայակոչելով Ադրբեջանի Պաշտպանության նախարարությանը, հաղորդել են, որ «հայ դիվերսանտները փորձում էին անցնել հայ-ադրբեջանական սահմանը, բայց ադրբեջանցի զինվորականները կանխել են այդ փորձը: Փոխհրաձգության ընթացքում սպանվել է մեկ հայ դիվերսանտ: Սպանվածի մարմինն ու զենքը մնացել են ադրբեջանական կողմում»: Տվյալ հաղորդումը ժխտվել է Հայաստանի Պաշտպանության նախարարության կողմից: Սեյրան Շահսուվարյանի խոսքերով, տվյալ տեղեկությունը չի համապատասխանում իրականությանը եւ Բաքվի հերթական քարոզչական քայլն է: